पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमित मरीजों की संख्या बढ़ती जा रही है, अभी एक्टिव मरीजों की संख्या 10 हजार से अधिक है। शहर में 900 मरीज होम आइसोलेशन में हैं लेकिन होम आइसोलेशन में रहने वाले मरीजों के घरों से कोविड का कचरा नहीं उठने की शिकायतें लगातार आ रही हैं। नगर निगम ने ऐसे मरीजों के घरों से कचरा उठाने के लिए दो टीमें बनाई हैं लेकिन कुछ कोविड मरीजों के कचरे के निस्तारण में दिक्कतें आ रही हैं।
कर्मचारी बताते हैं कि शहर में जिस तरह मरीज बढ़े हैं इसे देखते हुए चार टीम होनी है। नगर निगम के पास संसाधन और कर्मचारी पर्याप्त नहीं है, इसलिए ऐसी समस्या सामने आ रही है। स्वास्थ्य विभाग कंट्रोल रूम में हर रोज काफी शिकायतें आ रही है जिसमें कोविड का कचरा नहीं उठने के साथ ही घर सैनिटाइजेशन की भी शिकायत सामने आई है। मंगलवार को स्वास्थ्य विभाग के अफसरों ने टीएल की बैठक में भी कलेक्टर के सामने यह बात रखी।
सफाई दरोगा या पार्षद को बताए, कचरा उठ रहा है
नगर निगम आयुक्त आशुतोष पाण्डेय ने बताया कि पहले एक गाड़ी से कचरा का कलेक्शन किया जाता था। लेकिन अब उसमें एक और गाड़ी बढ़ाई गई है, यदि लोगों के घरों में सफाई कर्मचारी नहीं आ रहा है तो उसकी जानकारी सफाई दरोगा या पार्षद को दे। कोशिश की जा रही है हर दो दिनों में यह कचरा उठ जाए। घरों में कर्मचारी आते है तो उन्हें वे खुद कचरा दे, इसमें कर्मचारी लोगों के घरों नहीं जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn